Hvem er redd for Virginia Woolf? (film)

Hvem er redd for Virginia Woolf? (originaltittel Who's Afraid of Virginia Woolf?) er en amerikansk svart komedie fra 1966, regissert av Mike Nichols. Manuset ble skrevet av Ernest Lehman og er basert på Edward Albees skuespill Hvem er redd for Virginia Woolf?. Elizabeth Taylor og Richard Burton spiller ekteparet Martha og George, mens George Segal og Sandy Dennis spiller Nick og Honey.

Filmen ble nominert til 13 Oscar-priser, blant annet for beste film og beste regi (Nichols). Den er én av kun to filmer som ble nominert til Oscar i alle kategorier den var kvalifisert til (den andre var Cimarron). De fire hovedrollene ble alle nominert til hver sin Oscar for sine rolleskildringer. Filmen vant til sammen fem priser for beste kvinnelige hovedrolle (Taylor), beste kvinnelige birolle (Dennis), beste scenografi, sort-hvitt (Richard Sylbert og George Hopkins), beste kinematografi, sort-hvitt (Haskell Wexler) og beste kostymedesign, sort-hvitt (Irene Sharaff).

Filmen ble innlemmet i National Film Registry i 2013, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 67. beste spillefilm fra USA på listen «AFI's 100 Years...100 Movies». 

 Handling 
I likhet med skuespillet handler filmen om paret George (Richard Burton) og Martha (Elizabeth Taylor), som etter en fest på universitetet inviterer et yngre par (George Segal og Sandy Dennis) med seg hjem til et «afterparty». Hjemme i huset fortsetter Martha og George med å drikke, og paret krangler og ydmyker hverandre på smarte måter. Av og til er de til og med fysisk voldelige mot hverandre. Det unge paret observerer dem i en blanding av fascinasjon og avsky.

 Medvirkende 
 Elizabeth Taylor som Martha
 Richard Burton som George
 George Segal som Nick
 Sandy Dennis som Honey
 Agnes Flanagan som servitør
 Frank Flanagan som manager

 Referanser 

 Eksterne lenker 


Kategori:Filmer fra 1966
Kategori:Dramakomedier fra USA
Kategori:Engelskspråklige filmer
Kategori:Sort-hvitt-filmer
Kategori:Filmer basert på skuespill
Kategori:Filmer med en Oscar-vinnende kvinnelig birolle
Kategori:Filmer med en Oscar-vinnende kvinnelig hovedrolle
Kategori:Filmer bevart i USAs nasjonale filmregister
Kategori:Filmer regissert av Mike Nichols